rlitschk/wikidir huggingface dataset:
De Schrammemusi güt ois a Fuam vo da Weana Voiksmusi und woa vua oim am End vom 19. Joahundat sea populea. De Schrammemusi is heit sogoa zu an Synonym vom Weanaliad wuan. De Schrammemusi is noch de Woidviadla Musika, Geiga und Komponistn Johann und Josef Schrammel gnennt wuan. Sie wiad vua oim duach de raunzade, melancholische und trotzdem beschwingte Instrumentiarung charakterisiat. Typische Besetzung is: Zwaa Geign, Kontragitar, Klarinettn und späda aa de Knopfharmonika. Kurt Diemann: Schrammelmusik. Das erste große Buch über die Brüder Johann und Josef Schrammel, ihr legendäres Quartett und ihre Musik. Edition Kaleidoskop, Graz u. a. 1981, ISBN 3-222-11324-6. Margarethe Egger: Die „Schrammeln“ in ihrer Zeit. Österreichischer Bundesverlag, Wean 1989, ISBN 3-215-07219-X. Hermann Mailler: Schrammel-Quartett. Ein Buch über 4 Wiener Musikanten. Wiener Verlag, Wean 1945. Rudolf A. Moißl: Die Schrammel-Dynastie. St. Pöltner Zeitungs-Verlags-Gesellschaft, St. Pölten 1943. Susanne Schedtler (Hrsg.): Wiener Lied und Weana Tanz. Löcker, Wean 2004, ISBN 3-85409-412-4, (Beiträge zur Wiener Musik 1). Commons: Schrammemusi – Sammlung vo Buidl, Videos und Audiodateien "Die Schrammeln - Klassiker der Wiener Volksmusik"
Da Che Guevara [sog: Tscheh Gewaara] (* 14. Mai 1928 in Rosario, Argentinien; † 9. Oktober 1967 in La Higuera, Bolivien; eigntli: Ernesto Ché Guevara) woa a argentinisch-kubanischa kommunistischa Revolutionäa. Kämpft hot ea in easta Linie gengd USA und dera iam vo eam voagwoafanan Imperialismus, sei Kaumpfstil woa da vu eam entwückite Guerillakriag (spr: Gerijja). Sei Schbädse woa da Fidel Castro, mit dem ea um 1960 Kuba erobat hot, bei seim zweitn wiakli großn Kriag in Bolivien is ea daschossn woan. Fia vü is er a Idoi weng seina Züstrebigkeit und seim Karisma, aundare seng in eam an Massnmöada. Commons: Ernesto Che Guevara – Sammlung vo Buidl, Videos und Audiodateien Literatur von und über Ernesto Che Guevara im Katalog der Deutschen Nationalbibliothek Partisanenkrieg – eine Methode Jean Lartéguy: "Auch Christus hätte zum Gewehr gegriffen". Che Guevara und Revolution in Lateinamerika, in: Der Spiegel Nr. 31 v. 29. Juli 1968 [1], Fortsetzung in Nr. 32 vom 5. August 1968 [2]. Che Guevara im Marxists Internet Archive Che, Guía y Ejemplo (Buidl, Schriftn, Videos, Liada) Schlagschatten – Che Guevara, sexy Scharfrichter. In: NZZ, Folio 11/06 Eva Karnofsky: Träume ohne Grenzen@1@2Vorlage:Toter Link/freitag.de (Seite nicht mehr abrufbar; Suche in Webarchiven). In: Freitag, 9. Jenna
Der Huflattich (Tussilago farfara L.) isch in sidóstdaitschn Raum unter mehrere Namen pekånnt: Huafpflutschn, Sauplåtschn, Påchpletschn, Ésltritt. (Ésltritt entspricht in franzésischn Nåmen Pas-d’Ane); as Plattl håt die Fórm van an Huafåpdruck. Die Pflånz kriacht unterirdisch manånt; friah in Langes kimmp a Stingl, pis zu 20 cm lång, mit an 2 pis 3 cm proatn Kérbl vóll gelbe Pluah (entfernt éhnlich wi’a Léwnzåhnkérbl). Afn Stingl sein Schuppm, åber koane Laber. Pis zu der Reife verléngert sich der Stingl; ersch pål er ågstórbm isch, kémmen die Laber, rundlt pis herzférmig, iber 10 cm in Durchmesser, unterseits weiß-såmtig. Die Staud wåxt in af liachte Wåltwég, Acker, Schuttplétz, Ufer; sie håt gern faichte Pédn. Drhoam isch’i in Európa, Westasien, Nórdafrika, van Flåchlant pis in die Ålmmattn. Der Huflattich håt in der Vólksmedizin an groaßn Stéllnwert. Die Pluah unt die Plattlen wern in erster Linie pa Lungenkrånketn verwéndet: Bronchitis, Huastn, Kehlkopfkatarrh, Brustfellentzindung. Gesundheit aus der Apotheke Gottes; Maria Treben; Verlag Wilhelm Ennsthaler, Steyr Commons: Tussilago farfara – Oibum mit Buidl, Videos und Audiodateien Informationa za Huflattich bei FloraWeb.de [{{https://de.wikipedia.org/wiki/Vorlage:GRIN ifeq: nein|nein |https://npgsweb.ars-grin.gov/gringlobal/taxonomylist.aspx?category=&type=&value=Tussilago&id= |nein im Germplasm Resources Information Network (GRIN), USDA, ARS, National Genetic Resources Program. National Germplasm Resources Laboratory, Beltsville, Maryland. }}Vorlage:GRIN/Wartung/Keine ID angegebenVorlage:GRIN/Wartung/Liste für
Die Wåldréb (Clematis vitalba L.) isch in sidóstdaitschn Raum unter verschiedne Pezeichnungen pekånnt: Herrgóttspårt, Lüln, Liasch, Lian, Lierach, Ialréb, Ulischwidn, Weißrébe. A påår va dé Werter kémmen (gleich wia as schweizrische „Niele“) ausn ålthoachdaitschn liola, dés isch a Pezeichung fir oane óder mehrere Årtn va Kletterpflånzn. Ålthoachdaitsch liolīn pedaitet „rankenartig“. Draus isch versténtlich, dass sie a Kletterpflånz isch. Wénn sie Hålt fintet, klettert sie pis iber 20 Meter af die Pam aufi, schunsch kråbblt sie afn Pódn manånt. As Stamml wert pis zu a påår Zéntimeter dick. Sie håt drei- pis finffåch gfiederte Plattlen, der Stingl van Lab isch pógn und schlingg sich um die Zweig va åndre Pflånzn. Die Pluah håm 4 weißliche Krónplattlen unt 2 cm Durchmésser. In der kåltn Jåhreszeit fålln die puschign, kuglign, silbrign Fruchtstént auf. Man fintet die Ialréb in liachte Walder, Héckn, Auwalder, pa die Wåldtrénder. Sie zoagg Stickstóff in Pódn ån unt isch giftig. Pehoamatet isch’i va Éurópa pis zu Kaukasus, pis af iber 1000 m Heach, åber nét in Nórdn. Es gip åndre Årtn va Wåltrébm, dé als Ziĕrpflånzn ghåltn wern. Bäume und Sträucher Europas; Oleg Polunin; BLV - Bestimmungsbuch
f f Da Nil is 6852 Kilometa laung und damit da längste Fluss vu Afrika und - je noch Sichtweise - neman Amazonas da längste vu da Eadn. De Quön liegt in Burundi und haßt Luwironza, insgesaumt hom 10 Lända Zuagaung zum Nil oda am Quöfluss. Ma untascheidet an Blaun und an Weißn Nil, da Weiße kimmt vum Viktoriasee und is länga, da Blaue aus Äthiopien und hot mea Wossa wia da aundare. In Kartum im Sudan treffan si si und rinnan gemeinsaum zum Delta bei Kairo in Egyptn wo a daun ins Middlmeea kimmt. Wei de Quön oiso weit weg san und in da Wüstn Sahara ka Zuafluss mea dazuakimmt, is da Nil a Fremdlingsfluss. Da Nil woa schau voa 6000 Joa a gscheida wichtiga Fluss. Davau berichtn a heit nu de großn Stoapyramidn in Giseh. Dozumois woan nu de Katarakte a Problem, oba des hot ma glöst indem ma in de 1960a-Joa an Staudaumm baut hot. Duach den Staudaumm gibts iatzand oba in Egyptn kan fruchtboan Schlaumm mea, dea jo fia de Oidn Egypta enoam wichtig woa. Außadem gibts iatzand a Probleme mit da Wossaqualität und mit Kraunkheitserreger und -überträger im Flusswossa. (chronologisch soatiat) Adolf Erman: Wie heißt
In Sidtiról isch Zigori oft die Pezeichnung firn „Löwenzahn“. Der hoachtaitsche Nåmen isch nét eindaitig; mit der Pezeichnung kénnen zwoa Gåttungen mit jeweils mehrere Årtn gmoant sein: Löwenzahn = Leuenzahn (Leontodon) Löwenzahn = Kuhblume (Taraxacum) Gmoant isch mit Zigori normalerweis Taraxacum officinale, der weltweit verproatet, unt aa in Mittleurópa der haifigste isch. Die Pflånz håt laut Hegi in deitschn Språchraum zåhlreiche Dialektnamen. In sidpoarischn Språchraum isch’i unter Maiblume, Röhrlsalat, Milchpluime, Fåknploam, Hundsålet ... pekånnt. Wegnen psundern Fruchtstånt håt sie in Nåmen „Pusteblume“, unt aa die kloan Kinder kénnen sie. Der Nåmen Zigori isch va der Zichorie (Wegwarte) ågleitet, dé éhnliche Laber håt. Weil er va éhnliche Artn nét leicht unterscheidpår isch, wern aa dé éfter mit’n gleichn Nåmen petitlt. Taraxacum officinale håt af Pódn a Rosettn va Plattlen unt a dicke, långe, senkrechte Wurz, der Stingl isch hóhl unt enthåltet an milchign Såft. Die Pluah, de af Kérblen sitzn, sein góldgelb. A Verwéxlung mit åndre Taraxacum - Årtn isch nét gfahrlich. In Sidtiról geahn in Langes (Friahjahr) viel Lait „Zigori stéchn“; mån verwéndet die jungen Pflanzlen als Sålet. Aus die Pliatnsténd kånn man a hónigårtige Flissigkeit måchn. Plattlen unt Wurzlen håm appetitånrégende, pluatreinigende unt harntreibende Wirkung. Die Wurzn kannt man
Da Popst is des Obahaupt vu da katholischn Kiachn und zgleich Bischof vo Rom. Popst wiad ma, indem ma vu de Kardinäle im Konklave gwöht wiad. Popst is ma auf Lebnszeit, waun da oite Popst gstuam oder zruckdretn (can. 332 § 2, CIC 1983) is, treffn si de Kardinäle wieda und wöhn an neichn. Da Papst is a s'Stootsobahaupt vum Vatikanstod. Da easchte Popst woa da Apostl Petrus. Iatst grod is da Franz dro. Ea stommt aus Argentinien und is da 266. Popst. Sei Voagänga, da Benedikt XVI., is aus Obabayern kumma.
Repino (russ. Репино; bis 1948 Kuokkala) is a Vuaoat vo da russischen Stod Sankt Petersburg rund 45 km noadwestli vom Stodzentrum am Ufa vom Finnischen Meerbusen mit 2478 Eihwohnan (2010). De Siedlung vom städtischn Typ gheat vawoitungstechnisch zum Rajon Kurort, dea wos zua Stod Sankt Petersburg gheat. Da Ort hod bis zum Zwatn Wödkriag zu Finnland gheat und is 1940 im sowjetisch-finnischn Wintakriag an de Sowjetunion gfoin. Repino is 1948 nochn Mola Ilja Jefimowitsch Repin umgnennt wuan, dea wos drei Joazehnt bis zu seim Tod 1930 im domolign Kuokkala glebt hod. Sei Haus de Villa Penaten (russ. Пенаты, noch de remischn Schutzgetta), is heit a Museum und de wichtigste Sehnswiadigkeit vom Ort. Michail Moissejewitsch Botwinnik (1911–1995), sechsta Schachwötmasta Iwan Albertowitsch Puni (1892–1956), russischa Mola Commons: Repino – Sammlung vo Buidl, Videos und Audiodateien https://web.archive.org/web/20100107193558/http://funeral-spb.ru/necropols/repino/ (russisch) Itogi Vserossijskoj perepisi naselenija 2010 goda. Tom 1. Čislennostʹ i razmeščenie naselenija (Ergebnisse der allrussischen Volkszählung 2010. Band 1. Anzahl und Verteilung der Bevölkerung). Tabellen 5, S. 12–209; 11, S. 312–979 (Download von der Website des Föderalen Dienstes für staatliche Statistik der Russischen Föderation)
Latein im Boarischn (Bairisch Latein) moant de lateinischn Iwarestln und Ausdrick in da heitign Boarischn Sproch. Lateinische Fremdweata wean ned behondlt, nua Lehnweata. Im Gebiet vo Bayern und Östareich wor im 3. und 4. Joarhundat Latein de Vakeassproch. Latein hod owa aa voa und noch dea Zeit a grosse Roin in da Region gspuit. Vo nam Eifluss vom Latei is oanigs im Wortschotz vo Boarisch dahoidn bliem bzw. zan Tei aa iwa ondare romanische und germanische Sprochn dazua kema. Dees easchte Lehnwoat, wo in de germanische Sproch eiganga is, deafat Kaisa (vo Caesar) gwen sei. Afgrund vo da Aussproch woass ma, dass dees scho im 1. Joarhundat voa unsara Zeitrechnung gwen sei muass, weis ae in Caesar spoda mit Umlaut ausgsprocha woan is und s C wia Z und nimma wias boarische ai bzw. wias K, wiar in da klassischn Zeit. Oi Begriff soin meafoch belegt sein. Wann dees ned da Foi is, muass a Beleg gnennt wean. Kinäsisch im Boarischn Franzesisch im Boarischn Jiddisch im Boarischn Tschechisch im Boarischn Indisch im Boarischn Loanwoat Duden. Herkunftswörterbuch. Etymologie der deutschen Sprache. 4., nei beorbatete Aflog. Dudenverlag: Mannheim/ Leipzig/ Wean/ Zürich 2007. ISBN 978-3-411-04074-2 Christoph Gutknecht: Lauter blühender Unsinn. Erstaunliche Wortgeschichten von
Komarowo (russ. Комарово, finnisch: Kellomäki is a klaane Ortschoft im Rajon Kurort vo Sankt Petersburg am finnischen Meerbusen. Da Ort liegt aun da Eisnbaunlinie Sankt Petersburg – Wyborg, rund 45 km noadwestli vo Petersburg. Komarowo hod 1230 Eihwohna (Staund: 2010). Komarowo is ein bedeitenda Kur- und Wohnort vo bekauntn russischn Wissnschoftlan, Künstlan, Schriftstöllan und Schauspülan. Da Ort is owa aa zweng sein Saundstraund, de Wöda und de eiszeitlichn Seen bekaunt. Anna Andrejewna Achmatowa, Dichtarin (* 23. Juni 1889, † 5. März 1966) Joseph Brodsky, Dichta (* 24. Mai 1940, † 28. Jenna 1996) Dmitri Sergejewitsch Lichatschow, Linguist (* 28. Novemba 1906, † 30. Septemba 1999) Wera Fjodorowna Panowa, Schriftstöllarin (* 20. Meaz 1905, † 3. März 1973) Alissa Brunowna Freindlich, Schauspülarin (* 8. Dezemba 1934) Nadeschda Nikolajewna Koschewerowa, Regisseurin (* 23. Septemba 1902, † 22. Feba 1989) Matilda Felixowna Kschessinskaja, Ballerina (* 31. August 1872, † 6. Dezemba 1971) Galina Sergejewna Ulanowa, Ballerina (* 8. Jenna 1910, † 21. Meaz 1998) Boris Grebenschtschikow, Rockmusika (* 27. Novemba 1943) Sergei Anatoljewitsch Kurjochin, Rockmusika (* 16. Juni 1954, † 9. Juli 1996) Dmitri Dmitrijewitsch Schostakowitsch, Klassischer Komponist (* 25. Septemba 1906, † 9. August 1975) Kellomäki – Komarovo, Komarovo Municipal Council, Balashov
Schifoan (dt.: Schifahren) is a Wintaspuatoat. Beim alpinan Schifoan schnoit ma si zwaa Brettln auf de Fiaß und foat de Beag obe, auf dena wos a Schnää liegd. De echtn Voi-Profis mochn des mit iwa hundad km/h. Ma brauchd nem de Schi owa aa no Schi-Steckn, Schi-Schuach und a g'scheits G'waund. Kloaraweis brauchd ma no an Schnää und a Beagl, am bestn aans mid an Lift, damit ma es Beagl kommod aufekummd. Aussa natiali, ma gehd auf aa Schitour, do brauch ma des ned, do hod ma obaraa aundare Schi mid aana sognaunndn Tournbindung. Gschichtli gseng gibds es Schifoan oisa Fuatbewegungsoat in Flochn scho seid da Staazeid, wia ma an kinäsischn Höhnmòlarein siachd. In Skandinavien wead mindeschtns seit 4500 Joah Schigfoan. Des waass ma deswegn, wäu ma in an schwedischn Moor an Schi Aus dera Zeid gfundn hod. Min alpinan Schifoan, wia mas jezan kennd, hòd oba eascht da Mathias Zdarsky, a gebiartiga Tschech, augfaungd, der wos daunn im Joah 1905 im östareichischn Lilienfööd es easchte Wettrenna ausgrichd hòd. Er hòd si de alpine Schibindung ausdenkd, mid dera ma beim Obefoahn an gscheidn Hòit auf de Brettln hòd. Dafia isa damòis von de meistn Leit fia an Spinna ghòitn wuan.
De Gotische Sproch (gotisch: *gutisko razda) is a ostgermanische Sproch, wo vom germanischn Stamm vo de Gotn gredd worn is. Zweng da Wulfilabibe is gotisch de ejtaste iwaliefate germanische Schriftsproch. Deshoib is aa ois Beleg fia archaische, germanische Formen sea wichtig. Des Gotische untascheidd si vo de west- und nordgermanischn Sprochn vor oim duach an Eahoit vo da Nominativ Maskulinum Singular-Endung -s: gotisch dags, gasts, sunus gegniwa oidboarisch tag, gast, sunu oda oidnordisch dagr, gestr, sunr (wo si s -s in -r gwanelt hod, sog. Rhotazismus). Im 4. Joarhundat hod da gotische Bischof Wulfila (mit Huif vo ana Gruppm vo Iwasetzan), de Bibel ins Gotische iwasetzt. Nem da Wulfilabibe gibts ned vui gotische Sprochzeigniss: Beispuisweis nua a poar Runeninschriftn, Urkundn und Bibeauslegunga. Nochm End vom gotischen Reich (Ostgotnreich in Italien 493–555 und Westgotnreich in Gallien und Spanien 466–711) is aa de gotische Sproch weitgehend valorn ganga. Nua af da Hoibinsl Krim (Iwarestln vo de Ostgotn, spoda Krimgotn gnennt) hod si s Krimgotische bis eppa anno 1800 ghoidn. Umstrittn is de enga Vawandtschoft vom Gotischn mit dena Skandinavischn Sprochn. Im Wortschotz gibts owa affellige Ehnlichkeitn mitm schwedischn Dialekt Gutamål, wo af Gotland gredd wead. Interessant san owa aa de stoarkn morphologischn
Sibirien (russ. Сибирь/Sibir) is da asiatische Teu vo Russland. Im Westn is de Grenz da Ural, im Noadn da Arktische Ozean, im Ostn da Pazifik und im Südn China, de Mongolei und Kasachstan. Sibieren mocht rund drei Viadl vom russischn Territorium aus und hod 13,1 Müllionen Quadratkilometa. De Bezeichnung Sibirien woa uaspringlich nua da Naum vom Khanat Sibir im heitign Westsibirien. Des woa a Obspoitung vom Khanat vo da Goidanan Hoade. Heit maant Sibiren landlaifig s russische Noadasien. Sibirien losst si grob in siem Großlaundschoftn eitein: Westsibirisches Tiafland, zwischn Uralgebiage und in Fluss Jenissei. Nordsibirisches Tiafland, in da Nähe vom Nordpolarmeer, vo da Mündung vom Jenissei bis zua Mündung vo da Lena. Mittelsibirisches Beagland des Becken vo da Lena mit da Mittljakutischn Niadarung im Ostn. Südsibirische Gebiage Ostsibirisches Beagland Ostsibirisches Tiafland neadlich vo dem Bergland estlich vo da Lenamündung bis einschließlich vom Becken vom Fluss Kolyma. Da Baikalsee is mit 31.500 km² Flächn, 1.637 m Tiafn und mit meah ois 25 Mio. Joan, da gresste, da tiafste und da ötaste Süßwossasee vo da Wöd. Ea liegt in dena südsibirischn Gebiagn. Russlaund mid Sibirien Semjon Iwanowitsch Deschnjow De indigenen Vöka vo Sibirien Partnaschoft mit Sibirien Sibirien Wirtschaftsportal Sibirische Firmen Unobhängiga Reisefiahra
Tennis is a Spoat, wo zwo (nennt sie Einzl) oda via (des net ma Doppl) Leit auf am sandichn Untergrund oda auf an kurzn Rosn an so genauntn Tennisboi üba a Netz schlogn. Es geht darum, dem Boi imma ins gegnerische Föd zu bringa, ohne dass der aundere den Boi dawischt. Guad wärs, wenn da Boi nur a Moi aufm Platz auffeschlogt. Wenn zwoa Hansln zamad spuin na hoaßt des Doppel. Wenn jezad a Mandl mit am Weibal spuit, nennt ma des "Mixd". De Punkt zöht ma so: 0, 15, 30, 40 - und gwinna tuat der, der, wenna scho 40 Punkt hot, nu an Punkt mocht. Wenn jetzt oba olle zwoa 40 haum, daun is des a Einstaund und muaß so laung gspuit wearn, bis oana zwoa Punkt mehr hod. Dann griagt ma a Spui, und wennma sechse hod, hod ma an Satz gwunna. A Mätsch wead normalerweise auf zwo gwonnane gspuit. Der derweil beschte Mätcher is da Federer Roger.
Leonidas ausm Gschlecht vo de Agiaden wor vo 490 v. Kr. bis 480 v. Kr. Kini vo Sparta. Historische Bedeitung hod da Leonidas ois Fejdherr vom Hellenenbund ba da Schlocht bei de Thermopylen im Joar 480 v. Kr. ealangt. Bei dea Schlocht hod de griachische Streitmocht (ebba 5.200 Mo, drunta 300 Spartiatn) en Thermopylenposs blockiat, ums persische Reichsheer mit oana Gsamtstärkn vo 50.000 - 100.000 Mo untan Xerxes I. aufzhoidn. Zeascht worn de Griachn damit sehr eafoigreich, hom dena persischn Elitetruppm schwaare Valuste zuagfigt, ohne sejm greßare Valuste z hom. Erscht wias vo zwoa Seitn umzinglt worn und da greßte Tei vo de griachischn Truppm si zruckzogn hod, hod si des Bladd gwendet. Da Leonidas hod mit nua 600 Mo weidakämpft, hod drei Dog lang de Stellung ghoidn und is nacha mit da gsamtn spartanischn und da thespischn Moschoft gfoin. Ea hod owa dadurch en Vormarsch vo de Persa vazegat und so zum Endsieg vo de Griachn in am Persakriag beitrogn. Diodor, Bibliothéke historiké, 11, 4–11. Herodot, Historien, 5, 41; 7, 175; 7, 202–225; 8, 15; 8, 21; 8,71; 8, 114; 9, 10; 9, 64; 9, 78. Junianus Justinus, Philippische Geschichte, 2, 11. Pausanias, Reisen in Griechenland, 1, 13, 5;
De Gotn worn a ostgermanischs Voik, wo seit'm 3. Joarhundad meahfoch in militärische Konflikte mid dena Rema vawickld worn. Weahnd da Vejkawondarungszeid hom z'eascht de Westgotn und nocha de Ostgotn afm Bodn van Imperium Romanum Reiche buidd, wo 711 bzw. 553 untagonga san. Da Uasprung vo de Gotn is umstrittn. De Ostgotn san 375 vo de Hunnen esiegd und nocha beherrschd worn. Noch'm Niadagong vo de Hunnen san de Ostgotn remische Vabindete worn. 488 hom's untam Theoderich Italien eaobad, nua scheinboa im Aftrog vo Ostrom. Noch'm Doud van Theoderich is des Ostgotnreich uma 550 duach an Ogriff vo ostremischn Truppn zafoin. De Westgotn san 382 remische Vabindete worn und hom Ofong van 5. Joarhundad in Gallien a Reich grindd, wo vo de Frankn noch Hispanien vadrengd worn is. As Westgotnreich hod 711, noch da Niadalog geng de muslimischn Mauren, afghead z existian. Commons: Gotn – Sammlung vo Buidl, Videos und Audiodateien Jordanes (lateinisch) Jordanes (englisch) Frauke Hillebrecht: Skandinavien – die Heimat der Goten? Der Götizismus als Gerüst eines nordisch – schwedischen Identitätsbewusstseins (HU Berlin) De Süwabibe Project Wulfila (englisch) Gotisch im WWW Die Westgoten in Spanien als Teil des Reconquista-Projektes Westgotn/Visigodos Westgotn im ZDF As Gotnreich vo Toledo Herwig Wolfram:
A Weiss Loch is des hypothetische Gegntei vo am Schwoazn Loch. Wearend a Schwoaz Loch Massn aufnimmt, stesst a Weiss Loch Massn aus. De Existenz vo Weissn Lechan is a mathematische Obleitung vo da Oigmoanan Relativitätstheorie und is ned bewiesn. A weidare Theorie iwa Weisse Lecha is, dass a Weiss Loch quasi da Ausgang vo am Schwoazn Loch is. Des Weisse und des Schwoaze Loch waradn demnoch duach a Wuamloch miteinanda vabundn. Demnoch kennt ma theoretisch in a Schwoaz Loch fliagn und ba an Weissn Loch wieda aussakema, entweda in am ganz ondan Tei vom Universum oda sogoa in am ondan Universum. De wichdigsde Gmoasamkeid mid am Schwoazm Loch is a Singularität, de in da Mitt vo so am Objekt is. Im Prinzip hoisd des, das irgnd a physikalische Greiß unendlich groß wead. Bei am Schwoazn Loch is de Greiß d´Gravitation oda a d´Dichtn, in am Weißn Loch is d'Antigravitation, de wo em ois obsteißd. Schwoaz Loch Wuamloch Wheeler, J. Craig: Cosmic Catastrophes: Exploding Stars, Black Holes, and Mapping the Universe. Cambridge University Press. 2007. ISBN 978-0521857147. cornell.edu - Ask an astronomer: "What is a white hole?" Schwarzschild wormholes
Molon labe (oidgr. μολὼν λαβέ) is a oidgriachische Redewendung. Ins Boarische iwasetzt hoasst molon labe so vui wia „Kimm hea und hoi das!“ Mit „molōn labe“ soi da Kini Leonidas vo Sparta bei da Schlocht bei de Thermopylen auf de Aufforderung vom Xerxes I., de Woffn niadazlegn, gantwortet ham. Des hod da Plutarch in seim Bericht iba de Schlocht gschriebm. Da Leonidas hod bekanntlich nit aufgebm und hod bis zum Untagang kämpft. Daduach is da Vormarsch vo de Persa vazegat worn und de Griachn ham an Kriag gwunna. Ois Redewendung im Neigriachischn bedeidt molon labe, de Entschlossnheit deitlich z mocha, nit kampflos aufzgebm.
A Wuamloch is a hypothetische Obkiazung duach de Raumzeit. Obs Wuamlecha wiakle gibt, woass ma demnoch net; es kennt si meglichaweis aus da Oigmoanan Relativitätstheorie obleitn lossn. Wuamlecha kenntn de Vabindung vo an Schwoazn und an Weissn Loch sein. Es gibt theoretische Iwalegunga, dass a Wuamloch entweda zwoa Stejn in da sejm Raumzeit vabindt oda zwoa parallele Raumzeitn (vaschiedane Universn). Momendan übaleng Foascha ob und wia ma Wuamlecha künstlich heastein ko, wei irgndwann mechadn Menschn velleichd moi zua andane Sternen roasn und mid ana Raketn wia mas heid heanimmd dad des mehrere dausnd Johr dauan. Seibsd wenn ma mid Lichdgschindigkeit fliang kannd, dad a Roas zum nächsdn Stern, Proxim Centauri, ungefehr dreiadhoib Johr dauan. Oiso muas ma schaun dasma endweda no schneia fliang ko oda einfach an Weg obkiazd. Am ehan glaum d´Foascha heidzudogs, dassma noch gloane Wuamlecha Ausschau hoidn soid, de wose kuaz nochm Uaknoi buid ham, und de dann vergreißan soid, damid ma mid am Raumschiff duachefliang ko. A in da Science Fiction wean Wuamlecha oft gnutzt, um Roasn im Kosmos z beschleinign. Schwoaz Loch Weiss Loch Stephen Hawking: Das Universum in der Nussschale. Deutscher Taschenbuch Verlag, 2004. ISBN 3-423-34089-4 Rüdiger Vaas: Tunnel durch Raum und Zeit. Franckh-Kosmos,
Selenogorsk (russ. Зеленогорск, finn. Terijoki) is a Stod in Russland am Finnischn Meerbusn, rund 50 Kilometa noadwestli vom Stodzentrum vo Sankt Petersburg an da Fernstroßn M10. Vawoitungstechnisch gheats zum Rajon Kurort vo da Stod Sankt Petersburg und hod im Joa 2010 14.958 Eihwohna ghobt. Da Oat ist seit Aunfaung vom 18. Joahundat ois finnisches Fischadoaf bekaunt. 1946 is da Oat zua Stod wuan, und 1948 hod a in heitign Nauman eahoidn, des wos weatlich so vü wia „greane Stod“ haßt. Heit untasteht Selenogorsk da Stodvawoitung vo Sankt Petersburg und is noch Sestrorezk de zwatgreßte Stod im Rajon Kurort. Georgi Plechanow (1856–1918), Philosoph, starb in Terijoki Commons: Selenogorsk (Sankt Petersburg) – Sammlung vo Buidl, Videos und Audiodateien Haamseitn terijoki.spb.ru (russisch) https://web.archive.org/web/20101205094835/http://zelenogorsk.allnw.ru/ (russisch)